Invisible Woman (Γη-616)

Η «Γέννηση» της Invisible Woman
Η ηθοποιός Susan Storm είχε ήδη ένα ρομαντικό ειδύλλιο με τον επιστήμονα Reed Richards όταν θέλησε να τον ακολουθήσει σε μια πειραματική αποστολή στο διάστημα. Μαζί με τον αδελφό της, Johnny, και τον πιλότο του διαστημόπλοιου, Ben Grimm, η Sue εκτέθηκε σε κοσμική ακτινοβολία, που της έδωσε την ικανότητα να γίνεται αόρατη κατά βούληση. Οι άλλοι απέκτησαν επίσης υπεράνθρωπες δυνάμεις και η Sue έγινε μέλος της νέας τους ομάδας, Fantastic Four, με την ταυτότητα της Invisible Girl. Οι δυνάμεις της Sue εξελίχθηκαν με το χρόνο, δίνοντάς της την ικανότητα να προβάλλει αδιαπέραστα δυναμικά πεδία και να κάνει τα αντικείμενα αόρατα μέσω νοητικού ελέγχου.

Εξελίξεις
Η Sue γρήγορα παντρεύτηκε τον Reed και πολέμησε ενάντια σε ό,τι απειλούσε τη Γη, όπως τον πλανητοφάγο Galactus. Επιπλοκές στην πρώτη της γέννα ανάγκασαν τον Reed να σταθεροποιήσει τον τοκετό με τη Ράβδο Κοσμικού Ελέγχου του Annihilus. Η Sue γέννησε με ασφάλεια ένα αγοράκι, τον Franklin Richards. Αργότερα βρέθηκε σε διάσταση με τον Reed για λίγο και έφυγε από τους Fantastic Four, αφήνοντας τη Medusa να πάρει τη θέση της. Στη δεύτερη εγκυμοσύνη της, το μωρό γεννήθηκε νεκρό. Στη διάρκεια αυτής της περιόδου, ο Psyhco-Man πήρε τον έλεγχο του νου της, με αποτέλεσμα η Sue να πάρει μια νέα κακόβουλη ταυτότητα ως Malice (Μοχθηρία). Όταν ξεπέρασε την επιρροή του Psycho-Man, η Sue έδωσε στον εαυτό της το όνομα Invisible Woman.

Η Sue και ο Reed πήγαν για λίγο με τους Avengers, αλλά επέστρεψαν στην αρχική τους ομάδα. Μετά το φαινομενικό θάνατο του Reed στα χέρια του Droctor Doom, η Sue υπηρέτησε ως αρχηγός των Fantastic Four, απορρίπτοντας τις ρομαντικές βλέψεις του Namor, the Sub-Mariner. Όμως το παιδί που είχε γεννηθεί νεκρό τελικά είχε διατηρηθεί σε μια άλλη διάσταση από τον Franclin. Έπειτα από μια μάχη με τον Abraxas, το αγέννητο κοριτσάκι επέστρεψε στη μήτρα της Sue και σύντομα έγινε η κόρη της, Valeria.

Κατά τον Civil War, οι προσπάθειες του Reed για λογαριασμό της S.H.I.E.L.D. (και των Illuminati) αηδίασαν τη Sue, που άφησε τον Reed και εντάχθηκε στην αντίσταση του Captain America. Στην αρχή της Secret Invasion, η Skrull με το όνομα Lyja αντικατέστησε τη Sue, η οποία όμως αργότερα απέδρασε.

Μια μεγαλύτερη Sue από ένα πιθανό μέλλον οδήγησε πρόσφατα τους Defenders στο παρόν για να σώσει οκτώ δισεκατομμύρια πρόσφυγες στον Nu-World, μία συνθετική κοπιά της Γης. Πέθανε στα χέρια του Doctor Doom, αλλά οι φίλοι της συνεχίζουν ως Fantastic Four.

Δυνάμεις
Η Sue μπορεί να γίνει αόρατη και να προβάλλει ενέργεια γύρω από άλλους ανθρώπους ή αντικείμενα, κάνοντάς τα επίσης αόρατα. Μπορεί να παράγει δυναμικά πεδία ή να φτιάξει αόρατα αντικείμενα ψιονικής ισχύος. Προβάλλοντας δυναμικά πεδία προς τα κάτω μπορεί να πετάξει.